כוח מגדוד דוכיפת של חטיבת כפיר פשטו לאור יום על בית עסק בעיר חלחול, שעל פי החשד שימש כמוקד לשימוש בכספי טרור של ארגון הטרור חמאס. כוחות הביטחון החרימו מעל ל-1,100,000 ש"ח ששימשו לטרור. בנוסף, בית העסק ששימש לחלפנות כספי הטרור, רותך ונסגר על ידי כוחות הביטחון. במהלך הפעילות התפתחה הפרת סדר בהשתתפות עשרות מחבלים פלסטינים שיידו אבנים והשליכו מטעני חבלה ובקבוקי תבערה לעבר כוחות צה"ל, שהגיב באמצעים לפיזור הפגנות ובירי. במהלך חילופי האש, נהרג מחבל פלסטיני וחמישה נפצעו, מתוכם שלושה מירי חי ושלושה מירי כדורי גומי.
10 ביוני.
בשעות הבוקר המוקדמות, כוחות הביטחון פעלו בעיר טולכרם ועצרו מבוקש החשוד בפעילות טרור.
11 ביוני.
במסגרת פעילות של לוחמי מג"ב איו"ש באזור מעבר תרקומיא, התפתחה הפרת סדר אלימה בהשתתפותם של פלסטינים חמושים. במהלך הפרת הסדר, נעצר חשוד פלסטיני שהתעמת עם הלוחמים. לוחם מג"ב נפצע באורח קל ולא נזקק לקבלת טיפול רפואי.
12 ביוני.
במסגרת פעילות הכוחות בעיר חברון בשעות הבוקר המוקדומות, לוחמי צה"ל עצרו מבוקש החשוד בפעילות טרור ותפסו מספר אמצעי לחימה. בנוסף, בפעילות כוחות צה"ל בנור א-שמס, תפסו הכוחות רכב ובתוכו נשק מסוג קרלו ומספר אמצעי לחימה נוספים. במהלך הפעילות, עשרות מחבלים פלסטינים פתחו בהפרת סדר אשר כללה יידוי אבנים והשלכת בקבוקי תבערה ומטעני חבלה אל עבר לוחמי צה"ל.
13 ביוני.
כוחות צה"ל פעלו בשעות הבוקר המוקדמות בכפר עוצרין ובעיר שכם ועצרו שני מבוקשים פלסטינים. במהלך יציאת לוחמי צה"ל מהעיר, מחבלים פלסטינים חמושים פתחו בירי ויידו אבנים לעברם. כמו כן, הלוחמים איתרו אמצעי לחימה בלתי חוקיים במהלך פעילות בכפר א-לבד. בפעילות בכפר פסאיל, עצרו לוחמי צה"ל שני חשודים. שמונה מבוקשים פלסטינים נוספים נעצרו ברחבי יהודה ושמרון על ידי כוחות הביטחון.
14 ביוני.
כוחות הביטחון פעלו בשעות הבוקר המוקדמות בערים רמאללה ואל-בירה ועצרו שני מבוקשים החשודים במעורבות בפעילות טרור. כמו כן, לוחמי צה"ל פעלו בכפר רומנה ובעיירה פרעון ועצרו חמישה מבוקשים החשודים במעורבות בפעילות טרור והחרימו רובה ציד, נשק מסוג M-16, תחמושת וחלקי נשק. בנוסף, במסגרת פעילות לוחמי צה"ל בעיר חברון, הלוחמים איתרו והחרימו אקדח ותחמושת. במקביל, כוחות הביטחון פעלו גם בעיר שכם ועצרו שני מבוקשים נוספים. במהלך הפעילות, מחבלים פלסטינים ביצעו ירי מדויק לעבר כוחות הביטחון, שהגיבו בירי. בסך הכל נעצרו 12 מבוקשים ברחבי יהודה ושומרון על ידי כוחות הביטחון.
15 ביוני.
במסגרת פעילות כוחות צה"ל בשעות הבוקר המוקדמות בעיירות ח'רבת אל מצבאח ובית ליקיא, לוחמי צה"ל עצרו שני מבוקשים החשודים במעורבות בפעילות טרור. בנוסף, במהלך פעילות כוחות הביטחון בעיירה זעתרה, אותרו אמצעי לחימה שונים. כמו כן כוחות הביטחון ועצרו מבוקש החשוד בהסעת מסתננים במרחב התפר בעיר יטא. שלושה מבוקשים נוספים נעצרו על ידי כוחות הביטחון בכפר חארס, מחנה הפליטים עאידה ובערים שכם ורמאללה.
16 ביוני.
בפעילות של לוחמי צה"ל בעיר חברון, בשעות הבוקר המוקדמות, לוחמי צה"ל עצרו מבוקש החשוד בפעילות טרור והחרימו נשק בלתי חוקי מסוג קרלו ואמצעי לחימה נוספים. כמו כן, כוחות מג"ב החרימו כספים אשר יועדו לטרור בשווי של מעל למאה אלף ש"ח. כוחות הביטחון איתרו אמצעי לחימה בלתי חוקיים נוספים בערים טולכרם ובית לחם ובכפר שוויכה. עשרה מבוקשים נוספים נעצרו ברחבי יהודה ושומרון על ידי כוחות הביטחון.
בהמשך היום, במהלך פעילות שגרתית של לוחמי סיירת נח"ל במרחב התפר סמוך לכפר ענאן בצפון השומרון, זיהו הלוחמים חמישה חשודים עם שקית ובה שני אקדחים. לוחמי סיירת הנח"ל החלו במרדף ועצרו ארבעה מהחשודים. במערכת הביטחון מעריכים כי נמנע פיגוע ירי. החשודים הם שני פלסטינים ושני ערבים-ישראלים, אחד מהם מתנדב במשטרת ישראל. החשוד החמישי הצליח להימלט לאום אל-פחם. החמישה חצו את הגדר הביטחונית במרחב התפר דרך פרצה והיו במעקב של תצפיות צה"ל.
17 ביוני.
לוחמי סיירת גולני פעלו בג'נין בשעות הבוקר המוקדמות למעצר מבוקשים ואיתור אמצעי לחימה בלתי חוקיים. בהגעתם ליעד הראשון, מחבלים פלסטינים פתחו בירי מסיבי ובהשלכת מטעני חבלה אל עבר הלוחמים שהגיבו בירי. בהגעתם ליעד השני, לוחמי סיירת גולני נתקלו במארב של חוליית טרור בת 4 מחבלים חמושים שירו לעברם ממרחק של עשרות מטרים מתוך כלי רכב מסוג מאזדה לבנה. לוחמי גולני הסתערו על המחבלים מטווח קצר והרגו את ארבעתם. על גופות המחבלים בתוך הרכב נמצאו שני רובי M16, תת-מקלע קרלו, מחסניות ואפוד מגן. שניים מהמחבלים היו פעילי הג'יהאד האסלאמי והמחבל השלישי היה מפקד בזרוע הצבאית של חמאס. במהלך הלווית המחבלים אחד מהמחבלים אף נעטף בדגל המדינה האסלאמית. כמו כן, במהלך פעילות לוחמי סיירת גולני, אירעו מספר הפרות סדר שבמסגרתן נפצעו עשרה חמושים.
19 ביוני.
במהלך פעילות לוחמי צה"ל בשעות הבוקר המוקדמות במחנה הפליטים עאידה ובכפר דוחא שבמרחב חטמ״ר עציון נעצרו ארבעה מבוקשים החשודים בפעילות טרור. בנוסף, פעלו כוחות הביטחון ביישוב ברטעה ועצרו מבוקש נוסף. כמו כן, במהלך יציאת הכוחות מהישוב נתפסו עשרה פלסטינים החשודים בניסיונות הסתננות במרחב התפר. שלושה מבוקשים נוספים נעצרו על ידי כוחות הביטחון ברחבי יהודה ושומרון.
בהמשך היום בשעות הבוקר, כוחות צה"ל זיהו פלסטיני, נביל גאנם, שניסה לעבור את גדר ההפרדה באזור קלקיליה בניסיון לחדור לשטח ישראל. כוחות צה"ל ביצעו ירי אזהרה ולאחר שהפלסטיני המשיך, הוא נורה ונהרג.
20 ביוני.
כחלק מפעילות לוחמי צה"ל ושב"כ אל מול מוקדי הכוח של חמאס באיו"ש, הם פעלו בשעות הבוקר המוקדמות בעיר חברון למעצר ארבעה חשודים פעילי חמאס, בהם עובדים בחברת "אלאציל" (חברת מסחר). במסגרת פעילות לוחמי צה"ל במחנה הפליטים קלנדיה, אותרו שני נשקים ושני רימונים בלתי חוקיים. במהלך הפעילות, מחבלים פלסטינים פתחו בהפרת סדר אלימה במהלכה הם יידו אבנים לעבר כוחות צה"ל שהגיבו באמצעים לפיזור הפגנות. במקביל, במהלך פעילות של כוחות צה"ל במחנה הפליטים דהיישה נעצרו שני חשודים במעורבות בפעילות טרור. במסגרת הפעילות, מספר מחבלים פלסטינים פתחו בהפרת סדר אלימה אשר במהלכה הם יידו אבנים והשליכו בקבוקי תבערה ומטענים לעבר לוחמי צה"ל. הלוחמים הגיבו באמצעים לפיזור הפגנות ובירי. הפרת סדר נוספת אירעה במהלך פעילות לוחמי צה"ל במחנה הפליטים נור א שמס. במהלך הפרת הסדר, מחבלים פלסטינים פתחו בירי, השלכת אבנים, מטעני חבלה וזיקוקים אל עבר לוחמי צה"ל. הפרת סדר נוספת התפתחה במהלך פעילות כוחות צה"ל בשכם, אשר במהלכה מחבלים פלסטינים יידו אבנים והשליכו מטענים לעבר כוחות צה"ל שהגיבו באמצעים לפיזור הפגנות. שבעה מבוקשים נוספים נעצרו ברחבי יהודה ושומרון על ידי כוחות הביטחון.
21 ביוני.
כוחות צה"ל פעלו בשעות הבוקר המוקדמות ביישוב תקוע למעצר של שישה מבוקשים החשודים בפעילות טרור והחרימו אמצעי לחימה. בנוסף, מסתערבי ולוחמי מג"ב פעלו, בהובלת לוחמי חטיבת מנשה, בכפרים קבאטיה ובביר אל באשא ועצרו שני מבוקשים נוספים. במהלך הפעילות מספר מחבלים יידו אבנים לעבר הלוחמים שהגיבו בירי רוגר. ופצעו ארבעה מחבלים. במקביל, כוחות צה"ל אשר פעלו בחטיבה המרחבית אפרים, עצרו מבוקש נוסף והחרימו אמצעי לחימה. כמו כן, כוחות צה"ל פעלו במחנה הפליטים ג'ילזון ועצרו שלושה מבוקשים. במהלך הפעילות הושלכו אבנים לעבר לוחמי צה"ל. 11 מבוקשים נוספים נעצרו ברחבי יהודה ושומרון על ידי כוחות הביטחון.
22 ביוני.
במהלך פעילות לוחמי צה"ל בעיר חברון בשעות הבוקר המוקדמות, עצרו הלוחמים, שני מבוקשים החשודים במעורבות בפעילות טרור ואיתרו אקדח איירסופט, תחמושות, ואמצעי לחימה נוספים. בנוסף, בפעילות לוחמי חטיבת מנשה, נעצרו שני מבוקשים בכפר מית'לון ואותרו חלקים של אמצעי לחימה בכפר מרכה. שבעה מבוקשים נוספים נעצרו ברחבי יהודה ושומרון על ידי כוחות הביטחון.
23 ביוני.
לוחמי צה"ל פעלו בעיר ג'נין בשעות הבוקר המוקדמות ועצרו שני מבוקשים החשודים במעורבות בפעילות טרור. במקביל, פעלו לוחמי מג"ב בעיירה אידנא למעצר שני חשודים נוספים. במקביל, לוחמי צה"ל פעלו בעיר יריחו ובמחנה הפליטים פארעה למעצר שלושה מבוקשים נוספים. כמו כן, הלוחמים החרימו נשק בלתי חוקי. במסגרת הפעילויות, מחבלים פלסטינים פתחו בהפרת סדר אשר במהלכה המחבלים פתחו בירי חי והשלכת מטעני חבלה לעבר לוחמי צה"ל ומג"ב שהגיבו באמצעים לפיזור הפגנות ובירי. במהלך הפרת הסדר בעיר יריחו, מחבלים פלסטינים הצליחו לפגוע עם בקבוק תבערה בג'יפ שבו נסעו אנשי שב"כ והם חולצו על ידי רכב ממוגן אחר של צה"ל לאחר מכן. הג'יפ ננטש ונשרף כליל. כמו כן, כוח משולב של צה״ל ומג״ב ירה ופגע בשלושה מחבלים שהשליכו לעברם אבנים ובקבוקי תבערה במהלך פעילות במחנה הפליטים דהיישה. כתוצאה מכך שני מחבלים נפצעו באורח קשה, אחד באורח קל. בנוסף, במהלך הלילה שני מחבלים השליכו בקבוק תבערה לעבר היישוב בית אל. כוח מילואים ששהה במארב יזום במקום הגיב בנוהל מעצר חשוד שכלל ירי לעבר שני החשודים.
26 ביוני.
כוחות צה"ל וימ"ס איו"ש פעלו במחנה הפליטים נור א-שמס בשעות הבוקר המוקדמות בהובלת לוחמי חטיבת מנשה ועצרו שלושה מבוקשים החשודים במעורבות בפעילות טרור, בנוסף תפסו הכוחות מספר אמצעי לחימה. שישה מבוקשים נוספים נעצרו בעיירה קריות ושניים נוספים בעיירה בית אומר.
27 ביוני.